Trappist

Trappist on Belgia õlletüüp, mis on nime saanud trapistide ordu (reformitud tsistertslased) järgi.  

2005. aastal oli 171 trapistide kloostrit, millest 11 pruulisid õlut. Täiendit "Trappist" ja logo "Authentic Trappist Product" tohivad oma õlledel kasutada vaid need 11 kloostri pruulikoda; neist kuus asuvad Belgias, kaks Hollandis ning üks Itaalias, Austrias ja Ameerika Ühendriikides. 

Trappist on pinnakääritusel valmistatud õlu, mida tavaliselt laagerdatakse pudelites. Kanguse järgi eristatakse single-, double- ja triple-tüüpi (hollandi keeles vastavalt enkel, dubbel ja tripel) õlut, mille alkoholisisaldus võib olla 3,5–11,3 mahuprotsenti. Single ja double on tumedad õlled, triple on hele ja kange.
 Rahvusvaheline Trappisti Assotsiatsioon 
Trappisti logo reeglipärast kasutamist jälgib 1997. aastal asutatud Rahvusvaheline Trappisti Assotsiatsioon. Tähtsad nõuded on, et
 õlu peab olema tehtud kloostris;
 õlu peab olema tehtud kloostri range järelevalve all;
 enamus kasumist peab minema sotsiaaltööle või sotsiaalabisse.
Assotsiatsiooni kuulub ka Mariawaldi klooster Saksamaal Nordrhein-Westfaleni liidumaal, kuid Trappisti õlut seal ei pruulita.

Trappisti pruulikojad
Tänapäeval on 11 pruulikoda, millel on luba kasutada Authentic Trappist Producti logo:
+Rahvusvahelise Trappisti Assotsiatsiooni tunnustatud pruulikojadPruulikodaAsukoht Avatud Brasserie de Rochefort    1595 Brouwerij der Trappisten van Westmalle    1836 Brouwerij Westvleteren    1838 Bières de Chimay    1863 Brasserie d'Orval    1931 Brouwerij der Sint-Benedictusabdij de Achelse Kluis (Achel)    1998 Brouwerij de Koningshoeven (La Trappe) ‡    1884 Stift Engelszell    2012 Püha Joosepi klooster Spenceri linnas USA Massachusettsi osariigis    2013 Brouwerij Abdij Maria Toevlucht    2014 Tre Fontane'i klooster    2014
‡ – La Trappe'i õlu oli aastatel 1999–2005 ilma RTA tunnustuseta, sest käis vaidlus, kas õlut peavad tootma tingimata mungad või mitte.
 Viited 

 Välislingid 

 Rahvusvahelise Trappisti Assotsiatsiooni koduleht
 Trapistide ordu koduleht

Kategooria:Õlu